Hertie School of Governance

Hertie School er en privat engelskspråklig høyskole i Tyskland, grunnlagt i 2003, med lokaler i det gamle DDRs statsrådsbygning på Schlossplatz 1 i Berlin.

Gjennom et toårig program tar Hertie School of Governance sikte på å utdanne kandidater for offentlige lederposisjoner i hele Europa, som en slags europeisk rival til Kennedy School of Government ved Harvard University i USA. Utdannelsen fører frem til graden Master of Public Policy. Hertie School of Governance har en vitenskapelig stab av 11 professorer, blant dem den norske statsviteren Stein Kuhnle som er professor i komparativ sosialpolitikk.

Hertie School of Governance er grunnlagt og finansiert av Hertie-Stiftung. Denne stiftelsen ble grunnlagt i 1974 av Georg Karg, eieren av kjøpesenteret Hertie. Hertie-Stiftung er en av de største private stiftelser i Tyskland og forvalter en kapital på om lag 820 millioner euro. Årlig går rundt 20 millioner euro til ulike allmennyttige og vitenskapelige formål.

Referanser

Eksterne lenker 
 
 Hertie School of Governance

Universiteter i Tyskland
Vitenskap i Berlin
Mitte
Utdanningsinstitusjoner etablert i 2003
2003 i Tyskland
Utdanning i Berlin